**Аляксандар Еўціч** (сербск.: Aлекcaндap Jeвтић / Aleksandar Jevtić, нар. 30 сакавіка 1985, Шабац, Сербія) — былы сербскі футбаліст, нападнік. У цяперашні час працуе трэнерам у клубе «Вождавац».

Кар’ера
-------

### Клубная

Выхаванец «Црвены Звезды», пазней выступаў у клубах ніжэйшых ліг. У 2007 годзе дэбютаваў у сербскай Суперлізе ў складзе «Бораца», адкуль неўзабаве трапіў у турэцкі «Генчлербірлігі». Аднак, замацавацца ў Турцыі не здолеў — за паўгады правёў 6 матчаў, пасля чаго вярнуўся ў «Борац» на правах арэнды. У сезоне 2008/2009 паспяхова гуляў за ОФК, у выніку звярнуў на сябе ўвагу «Црвены Звезды», якая набыла нападніка ў туркаў.

У ліпені 2011 года перабраўся ў кітайскі «Цзянсу Сайнці», які незадоўга да таго ўзначаліў сербскі трэнер Драган Акука. За 2,5 гады ў «Цзянсу Сайнці» забіў 22 галы, стаў уладальнікам Суперкубка Кітая. У снежні 2013 года перайшоў у іншы кітайскі клуб «Ляанін Хувін», які пакінуў па заканчэнні сезона 2014.

У жніўні 2015 года стала вядома аб тым, што да Еўціча, які знаходзіўся ў статусе свабоднага агента, праяўляе інтарэс беларускі БАТЭ. 28 жніўня, пасля выхаду ў групавы этап Лігі чэмпіёнаў, барысаўскі клуб абвясціў аб падпісанні кантракта з Еўцічам. Дзякуючы траўмам Віталя Радзівонава і Мікалая Сігневіча атрымаў магчымасць замацавацца ў аснове. 20 верасня ўпершыню з’явіўся ў стартавым складзе БАТЭ ў матчы супраць «Тарпеда-БелАЗ», на 11-й хвіліне забіў адзіны гол у гэтай сустрэчы. Пазней, аднак, саступіў месца ў складзе Дзмітрыю Мазалеўскаму, які аднавіўся ад траўмы. Па заканчэнні сезона ў снежні 2015 года пакінуў барысаўскі клуб.

У студзені 2016 года стаў іграком клуба «Далянь Іфань», але ўжо ў лютым вярнуўся ў Сербію, падпісаўшы кантракт з «Ягодзінай». У жніўні 2016 года перайшоў у «Чукарычкі». У ліпені 2017 года зноў накіраваўся ў Азію, стаўшы іграком тайландскага клуба «Патая Юнайтэд», па заканчэнні сезона 2017 пакінуў яго. У ліпені 2018 года далучыўся да клуба «Вождавац».

У студзені 2020 года завяршыў кар’еру і ўвайшоў у трэнерскі штаб «Вождаваца».

### Міжнародная

14 снежня 2008 года згуляў свой адзіны матч за нацыянальную зборную Сербіі, калі выйшаў на замену на 58-й хвіліне таварыскай гульні супраць Польшчы.

Дасягненні
----------

* Сербія 02Сярэбраны прызёр Срэбраны прызёр чэмпіянату Сербіі (2): 2009/10, 2010/11
* Сербія Уладальнік Кубка Сербіі: 2010
* Кітай 02Сярэбраны прызёр Срэбраны прызёр чэмпіянату Кітая: 2012
* Кітай Уладальнік Суперкубка Кітая: 2013
* Беларусь 01Чэмпіён Чэмпіён Беларусі: 2015

Зноскі
------

1. ↑  Aleksandar Jevtic // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Aleksandar Jevtic // As — Madrid: Grupo PRISA, 1967.<a href='https://wikidata.org/wiki/Track:Q2807'></a><a href='https://wikidata.org/wiki/Track:Q1466106'></a><a href='https://wikidata.org/wiki/Track:Q719880'></a>
3. ↑  БАТЭ просматривает сербского форварда Евтича
4. ↑  Александар Евтич заключил контракт с БАТЭ
5. ↑  Евтич покинул БАТЭ
6. ↑  Бывший форвард БАТЭ Евтич перешел в китайский «Далянь»
7. ↑  Экс-форвард БАТЭ подписал контракт с "Ягодиной"
8. ↑  Экс-нападающий БАТЭ завершил карьеру в 34 года

Спасылкі
--------

* Профіль на афіцыйным сайце БАТЭ (руск.)
* 

* Профіль на сайце *transfermarkt.com* (англ.)

* Статыстыка на сайце *National Football Teams* (англ.)

* Профіль на сайце *by.tribuna.com* (руск.)

* Профіль на сайце *soccerway.com* (руск.)

* Профіль на сайце *teams.by* (руск.)

* Профіль на сайце *pressball.by* (руск.)